cyanic-selkie/wikianc huggingface dataset:
Ζαν Πολ Μπελμοντό
Τα τελευταία χρόνια
Η εμπορική αποτυχία της τελευταίας του ταινίας, έκανε τον Μπελμοντό να δείχνει απρόθυμος πλέον να συνεργαστεί με σκηνοθέτες του «Νέου Κύματος» και να αναζητά περισσότερο τις εμπορικές ταινίες, ξανά. Επόμενο βήμα η ταινία Ένας αξιολάτρευτος παλιάνθρωπος (L’ incorrigible, 1975) του Μπροκά, όπου ερμήνευσε και πάλι τον μικροαπατεώνα, και τα θρίλερ Τρόμος πάνω απ' την πόλη (Peur sur la ville, 1975) και Εν ονόματι της βίας (L’ Alpagueur, 1976). Συνέχισε στο ίδιο μοτίβο και το 1979 πρωταγωνίστησε στην κομεντί Μπάτσος ή αλήτης (Flic ou Voyou), που σημείωσε μεγάλη επιτυχία, ξεκινώντας μία επιτυχημένη συνεργασία με τον σκηνοθέτη Ζορζ Λοτνέρ, την οποία συνέχισαν αργότερα με τις ταινίες Ο μάγκας με τα 1000 πρόσωπα (Le Guignolo, 1979), Ο επαγγελματίας (Le Professionnel, 1981), Ο πολυγαμικός (Joyeuses Pâques, 1984) και την ταινία μυστηρίου L'inconnu dans la maison (1992).
Λίαμ Χέμσγουορθ
Τα μεγαλύτερα αδέρφια του Χέμσγουορθ, Λουκ και Κρις, είναι επίσης ηθοποιοί.
Βιογραφία
Ο Χέμσγουορθ γεννήθηκε στην Μελβούρνη της Αυστραλίας. Η μητέρα του, Leonie, είναι καθηγήτρια αγγλικών και ο πατέρας του, Craig Hemsworth, είναι σύμβουλος κοινωνικών υπηρεσιών. Αδέρφια του είναι ο Κρις και ο Λουκ Χέμσγουορθ, οι οποίοι είναι επίσης ηθοποιοί. Έχει ολλανδική, αγγλική, σκωτσέζικη, ιρλανδική και γερμανική καταγωγή. Ο ίδιος ο Χέμσγουορθ έχει αναφέρει πως παρόλο που υπάρχει ανταγωνισμός ανάμεσα στα τρία αδέρφια στην δουλειά τους, παραμένουν ενωμένοι : "Είμαστε αδέρφια και ανταγωνιστικοί αλλά αυτό είναι ένα καλό πράγμα. Μας ωθεί παραπέρα και χαιρόμαστε πάντα όταν κάποιος από εμάς κλείνει κάποια δουλειά."
Ζαν Πολ Μπελμοντό
Τα τελευταία χρόνια
Από τα τέλη της δεκαετίας του 1980 ο Ζαν Πολ Μπελμοντό ήταν πια ένας σπουδαίος δραματικός και πολύπειρος ηθοποιός, ανεβαίνοντας ολοένα και πιο συχνά στο θεατρικό σανίδι. Το 1987 κέρδισε βραβείο Σεζάρ καλύτερου ηθοποιού για την ταινία Ο κυνηγός της περιπέτειας (Itinéraire d'un enfant gâté), έχοντας βραβευτεί λίγες φορές στη ζωή του, παρά το εύρος της καριέρας του.
Λίαμ Χέμσγουορθ
Βιογραφία
Όταν ο Χέμσγουορθ ήταν 8 ετών, αυτός και η οικογένειά του μετακόμισαν στο Phillip Island, ένα μικρό νησί νοτιοανατολικά της Μελβούρνης. Ο Χέμσγουορθ ανέφερε ότι πέρασε αρκετό χρόνο εκεί να κάνει surfing με τα αδέρφια του. Τον Μάρτιο του 2009, ο Χέμσγουορθ μετακόμισε στις ΗΠΑ για να κυνηγήσει την καριέρα του. Ο ίδιος και ο αδερφός του Κρις αρχικά έμειναν σε ένα από τα διαμερίσματα του μάνατζερ του Κρις, William Ward, προτού νοικιάσουν το δικό τους διαμέρισμα στο Λος Άντζελες.
Παραπομπές
Κατηγορία:Αυστραλοί ηθοποιοί
Ζαν Πολ Μπελμοντό
Τα τελευταία χρόνια
Τη δεκαετία του 1990 οι κομεντί όπως το Désiré (1996) και το Ανάμεσα σε δυο μπαμπάδες (1 chance sur 2, 1998) όπου συνάντησε ξανά τον Αλέν Ντελόν, συνεχίστηκαν, αλλά ταυτόχρονα έκανε και πιο δημιουργικές δουλειές, όπως το Εκατό και μια νύχτες (Les cent et une nuits de Simon Cinéma, 1995) της Ανιές Βαρντά και τους Άθλιους (Les Misérables) πάνω στο έργο του Βικτόρ Ουγκώ, την ίδια χρονιά.
Τώρα ήταν αρκετά επιλεκτικός στους ρόλους του, αν και την καριέρα του ανέκοψε το εγκεφαλικό επεισόδιο που υπέστη το 2001 και του στέρησε την ικανότητα της απρόσκοπτης ομιλίας. Στο σινεμά επέστρεψε ως ζωντανός θρύλος έπειτα από διάστημα εφτά ετών με τον Άνθρωπο και τον σκύλο του (Un homme et son chien, 2008), ερμηνεύοντας έναν άνθρωπο άστεγο και ηλικιωμένο που περιπλανιέται στο Παρίσι με τον σκύλο του.
Το 2011, ο «άσχημος γόης» του γαλλικού κινηματογράφου τιμήθηκε στις Κάννες με ειδικό Χρυσό Φοίνικα για τη συνολική προσφορά του στην έβδομη τέχνη, ενώ με αφορμή την εμφάνιση και τη βράβευσή του, προβλήθηκε το ντοκιμαντέρ Belmondo...Itineraire των Βενσάν Περό και Τζεφ Ντόμενεχ, το Ένας υπέροχος κατάσκοπος (Magnifique, 1973) του Φιλίπ ντε Μπροκά και το 100.000 δολάρια στον ήλιο (Cent mille dollars au soleil, 1964) του Ανρί Βερνέιγ. Ο «Μπελ Μπελ», όπως τον αποκαλούν οι φίλοι του, χαρακτήρισε τον ειδικό Χρυσό Φοίνικα «δώρο θεού», καθώς στα 53 χρόνια που δούλεψε στον κινηματογράφο (1956-2008) δεν τιμήθηκε ποτέ με κάποιο σημαντικό βραβείο (εκτός από ένα Σεζάρ).
Προσωπική ζωή
Ο «αέρας» και το αρρενωπό στυλ του Μπελμοντό αποδείχθηκαν ακαταμάχητα για τις γυναίκες της εποχής του. Στην προσωπική του ζωή, έχει δύο γάμους στο ενεργητικό του: με την Ελοντί Κονσταντάν (1953-1965), με την οποία χώρισε όταν αποκαλύφθηκε ο παράνομος δεσμός του με την Ούρσουλα Άντρες, και τη Ναταλί Ταρντιβέλ, την οποία γνώρισε το 1989 ως 24χρονη κοπέλα και έμεινε στο πλευρό της επισήμως από το 2002 έως το 2008. Έχει αποκτήσει επίσης τέσσερα παιδιά, αν και η μεγαλύτερή του κόρη έχασε τη ζωή της σε πυρκαγιά το 1994.
Σύντροφος του Ζαν Πολ Μπελμοντό υπήρξε για οκτώ χρόνια (1972-1980) η ηθοποιός Λάουρα Αντονέλι. Στο φεστιβάλ των Καννών, το 2011, εμφανίστηκε με τη νέα του σύντροφο, την κατά 45 χρόνια νεότερή του και πρώην Playmate, Μπάρμπαρα Γκαντόλφι από το Βέλγιο.
Παραπομπές
Κατηγορία:Γάλλοι παραγωγοί ταινιών Κατηγορία:Γάλλοι άνδρες ηθοποιοί κινηματογράφου Κατηγορία:Γάλλοι άνδρες ηθοποιοί θεάτρου Κατηγορία:Βραβευμένοι με Σεζάρ Α' Ανδρικού Ρόλου
Αθανάσιος Κωστόπουλος
Ο Αθανάσιος Κωστόπουλος ήταν αγωνιστής του 1821.
Βιογραφία
Γεννήθηκε το 1801 στο χωριό Μάζι του Νομού Αχαΐας. Στις παραμονές της Επανάστασης αυτός και οι συντοπίτες του Αθανάσιος Φεφές, Σωτήριος Παπαδαίος και Γιαννάκης Βύρας συμμετείχαν σε ένα από τα πρώτα χτυπήματα εναντίων των Τούρκων στην περιοχή των Καλαβρύτων. Στις 16 Μαρτίου του 1821 μαζί και με άλλους αγωνιστές έστησαν ενέδρα στο Βοεβόδα των Καλαβρύτων Ιμπραήμ Αρναούτογλου κοντά στο χωριό Τουρλάδα, προκειμένου να τον εμποδίσουν να μεταβεί στην Τρίπολη και να ενημερώσει τον Καϊμακάμη Μεχμέτ Σαλήχ για την κινήσεις των Καλαβρυτινών οπλαρχηγών. Στη συμπλοκή που ακολούθησε σκότωσαν δύο μέλη της συνοδείας του Αρναούτογλου και ανάγκασαν τον ίδιο να γυρίσει πίσω στα Καλάβρυτα και να κλειστεί στον πύργο του.
Πήρε μέρος σε διάφορες μάχες και πολιορκίες όπως της Πάτρας, του Ρίου, της Ακράτας και άλλες.
Πηγές
Κατηγορία:Αγωνιστές του 1821
Κατακαλών Κεκαυμένος
μικρογραφία|Απεικόνιση του 1040 της πολιορκίας της Μεσσήνης που υπερασπίστηκε ο Κεκαυμένος Ο Κατακαλών Κεκαυμένος ήταν Βυζαντινός στρατιωτικός και συγγραφέας στα μέσα του 11ου αιώνα.
Ο Κατακαλών Κεκαυμένος γεννήθηκε στην Κολώνεια, και παρόλο που προφανώς ήταν μέλος της αριστοκρατικής οικογένειας Κατακαλών, σύμφωνα με τον Ιωάννη Σκυλίτζη δεν ήταν αριστοκρατικής καταγωγής. Διακρίθηκε για πρώτη φορά στην σικελική εκστρατεία του Γεωργίου Μανιάκη. Εκεί, ο Κεκαυμένος, με το βαθμό του πρωτοσπαθάριου, διέταξε ένα στρατιωτικό απόσπασμα από το Θέμα Αρμενιακών και οδήγησε την επιτυχή υπεράσπιση της Μεσσήνης από την αραβική επίθεση το 1040.
Το 1043 νίκησε τους Ρως στην επιδρομή τους κατά την αυτοκρατορικής πρωτεύουσας, και ονομάστηκε βέστης και άρχοντας των παραδουνάβιων πόλεων. Επί αυτοκράτορα Κωνσταντίνου Θ΄ (1042 έως 1055) είχε μια άκρως επιτυχημένη καριέρα. Υπηρέτησε στην Ανατολή ως δούξ της Ιβηρίας, και έγινε κυβερνήτης της Ανίον, όταν η πόλη προσαρτήθηκε από τη Βυζαντινή Αυτοκρατορία το 1045, και οδήγησε τις τοπικές δυνάμεις στις πρώτες συγκρούσεις με τους Σελτζούκους Τούρκους. Στα τέλη της δεκαετίας του 1040, είχε προαχθεί στη θέση του στρατηλάτη της Ανατολής, και συμμετείχε στην εκστρατεία εναντίον των Πετσενέγκων, ως δεύτερος στην ιεραρχία μετά τον άπειρο στρατιωτικά Νικηφόρο. Κατά τη διάρκεια αυτής της εκστρατείας, τραυματίστηκε σοβαρά. Γύρω στο 1055 διορίστηκε στο διάσημο και ισχυρό αξίωμα του δουκο'ς της Αντιόχειας.
Όταν έγινε αυτοκράτορας ο Μιχαήλ ΣΤ΄ (1056 - 1057) είχε μία καχυποψία με τους εξέχοντες στρατηγούς και τους φέρθηκε άσχημα, ο Κατακαλών ενώ ήταν ήδη μάγιστρος του δόθηκε ο τίτλος του προέδρου που την απέρριψε. Με τη σειρά του, Κεκαυμένος στήριξε ενεργά την εξέγερση του Ισαακίου Κομνηνού το 1057, και ανταμείφθηκε με τον τίτλο του κουροπαλάτη.
Ο Κεκαυμένος έγραψε ένα βιβλίο - αυτοβιογραφία, το οποίο στη συνέχεια χρησιμοποιήθηκε ως κύρια πηγή για τα γεγονότα του 1042-1057 από τον Ιωάννη Σκυλίτζη στη δική του ιστορία. Ως εκ τούτου, η αφήγηση του Σκυλίτζη περιγράφει την καριέρα του με μεγάλη λεπτομέρεια και είναι ιδιαίτερα εγκωμιαστικό για αυτόν και τα επιτεύγματά του. Ο Κατακαλών Κεκαυμένος πιστεύεται ότι είναι ο συγγραφέας του λεγόμενου "Στρατηγικόν του Κεκαυμένου", σύγχρονοι μελετητές απορρίπτουν ότι το έγραψε αυτός αλλά κάποιος με το ίδιο όνομα Κεκαυμένος.
Πηγές
Κατηγορία:Βυζαντινοί στρατηγοί Κατηγορία:Βυζαντινοί διοικητές της Αντιόχειας Κατηγορία:Βυζαντινοί ιστορικοί Κατηγορία:Κουροπαλάτες Κατηγορία:Βυζαντινοί δούκες Κατηγορία:Βυζαντινοί του 11ου αιώνα Κατηγορία:Πρωτοσπαθάριοι Κατηγορία:Βυζαντινοί Βέστες
Cadillac Brougham
Η Cadillac Brougham (Κάντιλακ Μπρούαμ) ήταν ένα τεράστιων διαστάσεων πολυτελές σεντάν αυτοκίνητο της κατηγορίας F, που παρήχθη από την αμερικανική αυτοκινητοβιομηχανία Cadillac, από το 1986 έως τις 5 Ιουνίου 1992 και διατέθηκε μόνο στη Βόρεια Αμερική. Κατά τα έτη παραγωγής της, η Brougham ήταν η ναυαρχίδα της Cadillac και γενικότερα του ομίλου της General Motors, όπως επίσης και το μεγαλύτερο σε μήκος μοντέλο παραγωγής στις ΗΠΑ, καθώς το μήκος της ήταν 5,61 μέτρα. Αντικαταστάθηκε το καλοκαίρι του 1992 από την Cadillac Fleetwood.
Ιστορικό
Η ονομασία «Brougham» (Μπρούαμ) εμφανίστηκε αρχικά για ένα είδος μιας ελαφριάς άμαξας με κλειστό αμάξωμα και 2 ή 4 θέσεις, το οποίο σχεδιάστηκε το 1838 - 1839 και κυκλοφόρησε για πρώτη φορά το 1851.
Σε μοντέλο αυτοκινήτου, η Cadillac χρησιμοποίησε για πρώτη φορά το όνομα Brougham εν έτει 1916, για ένα 4-πορτο σεντάν μοντέλο της με 5 ή 7 θέσεις. Μετά χρησιμοποιήθηκε εκ νέου στην Cadillac Eldorado Brougham του 1957 - 1960, ένα καινοτόμο υπερπολυτελές 4-πορτο σεντάν, που κατασκευάστηκε σε περιορισμένα αντίτυπα. thumb|left|Cadillac Fleetwood Brougham του 1980 - 1986.
Από το 1965 έως το 1977, η ονομασία Brougham συνδέθηκε με τη σειρά Cadillac Sixty Special, ενώ από το 1977 με την ναυαρχίδα της εταιρείας, την Fleetwood, και έγινε η κορυφαία έκδοση εξοπλισμού της, υπό την ονομασία Cadillac Fleetwood Brougham. Τελικώς, στα μέσα του 1986, με την έναρξη της σεζόν του 1987, και έως και το 1992, η Brougham έγινε ένα ξεχωριστό μοντέλο, για πρώτη και μοναδική φορά.
Ανανέωση του 1989
thumb|left|Cadillac Brougham d'Elegance του 1990.
Το καλοκαίρι του 1989, με την έναρξη της σεζόν του 1990, η Brougham υπέστη κάποιες εμφανείς αναβαθμίσεις, για πρώτη φορά από το 1980, προκειμένου να αντέξει τον ανταγωνισμό από το επερχόμενο αντίπαλο Lincoln Town Car δεύτερης γενιάς, που είχε μόλις παρουσιαστεί (το Town Car δεύτερης γενιάς κυκλοφόρησε για πρώτη φορά στην αγορά των ΗΠΑ στις 5 Οκτωβρίου 1989). Συγκεκριμένα, τοποθετήθηκαν νέοι ενιαίοι μπροστινοί προβολείς με ορθογώνιο σχήμα (προηγουμένως ήταν δίδυμοι τετράγωνοι), λίγο διαφορετικά πίσω φώτα και ένας προαιρετικός κινητήρας βενζίνης 5.7 λίτρων V8 από την Chevrolet, εκτός του στάνταρ 5.0 λίτρων V8, επίσης βενζίνης.
Παράλληλα, άρχισε να προσφέρει έξτρα CD-player και ηλεκτροχρωμικό εσωτερικό καθρέπτη, ενώ απέκτησε στάνταρ ψηφιακό πίνακα οργάνων και Σύστημα Αντιμπλοκαρίσματος Τροχών (ABS), καθώς και αυτόματες ζώνες ασφαλείας (που μόλις έκλειναν οι πόρτες, τότε έκλειναν γύρω από τους μπροστινούς επιβάτες) οι οποίες στηρίζονταν στις πόρτες, λόγω του ότι ακόμα δεν προσέφερε αερόσακους, ούτε καν ως έξτρα. Σημειωτέον ότι υπήρξε η τελευταία Cadillac χωρίς αερόσακους, όπως επίσης και η τελευταία με «κυβοειδές» αμάξωμα, καθώς ακόμα και μετά το λίφτινγκ είχε έναν κάκιστο αεροδυναμικό συντελεστή Cd 0,49.
Αντικατάσταση της Brougham
thumb|right|Cadillac Brougham d'Elegance «gold edition» του 1991, στη [[Βόρεια Καρολίνα.]] thumb|right|Cadillac Brougham του 1987 - 1989.
Η παραγωγή της Brougham, η οποία και βασιζόταν στην πλατφόρμα D-body, έληξε στις 5 Ιουνίου 1992. Μέσα στο καλοκαίρι του ίδιο έτους, το αμάξωμά της επανασχεδιάστηκε πλήρως, υιοθετώντας ένα πολύ πιο αεροδυναμικό ντιζάιν με συντελεστή Cd 0,36 και ένα νέο σαλόνι με στάνταρ δύο αερόσακους και μετονομάστηκε σε Cadillac Fleetwood για τη σεζόν του 1993. Ως αποτέλεσμα, το όνομα Fleetwood επανασυνδέθηκε με την πισωκίνητη πλατφόρμα D-body και το όνομα Brougham ξαναέγινε η κορυφαία έκδοση εξοπλισμού της, όπως συνέβαινε από το 1965 έως το 1977 - φυσικά η έκδοση αυτή ονομάστηκε εκ νέου Cadillac Fleetwood Brougham.
Η συνολική παραγωγή της Cadillac Brougham του 1986 - 1992 έφτασε τα 233.631 αντίτυπα.
Εξωτερικοί σύνδεσμοι
Brougham Κατηγορία:Αμερικανικά αυτοκίνητα Κατηγορία:Αυτοκίνητα πολυτελείας
Σοτ Μελρίρ
Το Σοτ Μελρίρ (شط ملغيغ) ή Σοτ Μελγκίρ ή Σοτ Μελχίρ είναι ενδορεϊκή αλμυρή λίμνη στη βορειοανατολική Αλγερία. Είναι το δυτικότερο μέρος μιας σειράς κοιλωμάτων, που εκτείνονται από τον Κόλπο του Γκαμπές μέχρι τη Σαχάρα. Τα κοιλώματα δημιουργήθηκαν μεταξύ της Μειόκαινου και της Πρώιμης Πλειστόκαινου εποχής ως αποτέλεσμα της συμπίεσης που συνόδευσε τον σχηματισμό της οροσειράς του Άτλαντα. Με μέγιστη έκταση περίπου 6.700 τ.χλμ. (2.600 τ.μίλια), το Σοτ Μελρίρ είναι η μεγαλύτερη λίμνη στην Αλγερία. Βρίσκεται σχεδόν ολόκληρη κάτω από τη στάθμη της θάλασσας και περιέχει το χαμηλότερο σημείο στην Αλγερία, στα -40 μ. (-130 πόδια). Το μέγεθός της λίμνης μεταβάλλεται μέσα στον χρόνο και συνήθως είναι μεγαλύτερο από 130 χλμ. (81 μίλια) από ανατολικά προς δυτικά. Οι κοντινότερες πόλεις είναι η Μπίσκρα (60 χλμ. βορειοανατολικά) και οι Ελ Ουέντ και Τουγκούρτ (85 χλμ. νότια).
Αντουάν Φορκερέ
Ο Αντουάν Φορκερέ (γαλλ. Antoine Forqueray, Σεπτέμβριος 1671 – 28 Ιουνίου 1745) ήταν Γάλλος συνθέτης και βιρτουόζος εκτελεστής της βιόλας ντα γκάμπα.
Σοτ Μελρίρ
Υδρολογία, γεωλογία και γεωγραφία
Κατά τη διάρκεια της υγρής περιόδου τον χειμώνα, η λίμνη τροφοδοτείται από πολλά ουαντί (εποχιακά ποτάμια), κυρίως από βόρεια και βορειοδυτικά. Τα μεγαλύτερα από αυτά είναι τα Τζεντί και Αράμπ τα οποία κυλούν από τα δυτικά προς τα ανατολικά από τις πλαγιές των Ορέων Ωρές. Σε άλλους ποταμούς περιλαμβάνονται οι Αμπιόντ, Μπεγκούρ Μιτά, Μπίσκρα, Μπιρ Αζ Ατρούς, Σεριά, Ντεμέντ, Ντερμούν, Ντεράτζ, Τζεντεϊντά, Τζεμοράχ, Χαλαΐλ, Χορσάν, Ιτέλ, Μεχρά, Μελ, Μζι, Μεσάντ, Ουμ Ελ Κσομπ, Σουκιές, Ταντμίτ και Ζεριμπέτ. Το καλοκαίρι, η λίμνη και τα περισσότερα ποτάμια που την τροφοδοτούν στεγνώνουν, και το Σοτ Μελρίρ μετατρέπεται σε μια αλυκή. Η ετήσια εξάτμιση νερού κυμαίνεται μεταξύ 9,6 και 20 χλμ3 και η εξάτμιση από το έδαφος κοντά στη λίμνη μπορεί να φτάσει τα 14 χλμ3.
Αντουάν Φορκερέ
Γεννήθηκε στο Παρίσι και ήταν ο δεύτερος μιας σειράς μουσικών, που ξεκινά από τον πατέρα του Μισέλ Α΄ (1650-1714, οργανίστα) και περιλαμβάνει τον εξάδελφό του Μισέλ Β΄ (1681–1757, οργανίστα) και τους γιούς του Ζαν-Μπατίστ (1699–1782, βιολίστα) και Νικολά Ζιλ (1703–1761, οργανίστα). Χρημάτισε βασιλικός μουσικός στην αυλή του Λουδοβίκου ΙΔ΄ και μέχρι το 1710 έπαιζε μουσική συνοδευόμενος στο τσέμπαλο από τη σύζυγό του. Το 1730 αποσύρθηκε στην πόλη Mantes-la-Jolie, όπου και απεβίωσε το 1745.
Σοτ Μελρίρ
Υδρολογία, γεωλογία και γεωγραφία
Το Σοτ Μελρίρ χωρίζεται από το κοντινό Σοτ Μεορουάν, το οποίο βρίσκεται νοτιοδυτικά, από μια λωρίδα μόνιμης ξηράς που μπορεί να έχει πλάτος έως και 4 χιλιόμετρα σε ορισμένα σημεία. Ο πυθμένας της λίμνης αποτελείται κυρίως από γύψο και λάσπη και καλύπτεται με αλάτι το καλοκαίρι. Η λίμνη εκπέμπει χαρακτηριστική μυρωδιά σκόρδου. Αν και το ξηρό έδαφος μέσα και γύρω από τη λίμνη φαίνεται καλλιεργήσιμο, είναι σχεδόν άγονο λόγω της υψηλής συγκέντρωσης αλατιού. Για τον ίδιο λόγο, το έδαφος απορροφά μεγάλη ποσότητα υγρασίας κατά τη διάρκεια της νύχτας που το διατηρεί εν μέρει υγρό κατά τη διάρκεια πολλών ημερών.
Αντουάν Φορκερέ
Ο γιος του, Ζαν-Μπατίστ εξέδωσε τα έργα του για βιόλα ντα γκάμπα το 1747, συμπεριλαμβάνοντας και μια εκδοχή για τσέμπαλο.
Σοτ Μελρίρ
Κλίμα
αριστερά|μικρογραφία|[[Αγριόγαλος Χουμπαρά]] Το κλίμα στο Σοτ Μελρίρ είναι ζεστό και ξηρό με υψηλά ποσοστά εξάτμισης και χαμηλή ποσότητα βροχόπτωσης. Οι μέσες χαμηλότερες και υψηλότερες θερμοκρασίες είναι 11,4 και 34,2 °C, αντίστοιχα, και η ελάχιστη θερμοκρασία είναι περίπου 0 °C. Η ετήσια βροχόπτωση είναι κάτω από 160 χιλ. Οι άνεμοι έχουν ταχύτητα μεταξύ 2,7 και 5,3 μ/δ και πνέουν κυρίως προς τα νοτιοανατολικά μεταξύ Ιουνίου και Σεπτεμβρίου και βορειοδυτικά μεταξύ φθινοπώρου και νωρίς την άνοιξη. Οι αμμοθύελλες είναι πιο συχνές το χειμώνα και τα τέλη του καλοκαιριού και διαρκούν κατά μέσο όρο 39 ημέρες το χρόνο.
Αντουάν Φορκερέ
Μαζί με τον Μαρέν Μαραί θεωρούνταν από τους συγχρόνους τους ως οι δύο μεγαλύτεροι βιρτουόζοι της βιόλας ντα γκάμπα.
Σοτ Μελρίρ
Χλωρίδα και πανίδα
Τα ρηχά νερά της λίμνης περιέχουν ελάχιστη βλάστηση αποτελούμενη από 72 είδη φυτών που έχουν προσαρμοστεί στο αλμυρό νερό, όπως το Arthrocnemum subterminale, η λεβάντα της θάλασσας (Limonium), καλαμιές (Juncus), υδρόβια φυτά (Salicornia), η Sarcocornia, βούρλα (Scirpus) και η Suaeda). Ορισμένα είδη είναι μοναδικά για την Αλγερία και 14 είναι ενδημικά, όπως τα Fagonia microphylla, Oudneya africana, Zygophyllum cornutum, Limoniastrum feii και Ammosperma cinerea. Φτάνουν έως 30 εκ. σε ύψος και φιλοξενούν σχετικά πλούσια ορνιθοπανίδα, κυρίως πάπιες, αγριόγαλους, και μεγάλα φλαμίνγκο (Phoenicopterus roseus). Τα νερά της λίμνης είναι κορεσμένα με αλάτι με συγκεντρώσεις που φθάνουν στα 0,4 κιλά/λίτρο και διατηρούν λίγα μόνο είδη ζώων, όπως οι γαρίδες άλμης. Γύρω από τη λίμνη παρατηρούνται αγριογούρουνα, χρυσά τσακάλια, λαγοί και αλεπούδες. Τον Ιούνιο του 2003, το Σοτ Μελρίρ συμπεριλήφθηκε στον κατάλογο υγροτόπων Ραμσάρ διεθνούς σημασίας.
Αντουάν Φορκερέ
Εξωτερικοί σύνδεσμοι
Κατηγορία:Γάλλοι συνθέτες Κατηγορία:Γάλλοι μουσικοί Κατηγορία:Συνθέτες του Μπαρόκ
Σοτ Μελρίρ
Παραπομπές
Κατηγορία:Λίμνες της Αλγερίας
Μιχαήλ Ταρχανειώτης
Βιογραφία
Ήταν ο γιος του Νικηφόρου μεγάλου δομεστίκου του Ιωάννη Γ΄ Βατάτζη (1221-54) και της Μαρίας Παλαιολογίνας, αδελφής του Μιχαήλ Η΄ Παλαιολόγου. Η Οικογένειά του υποστήριξε την άνοδο του τελευταίου στο θρόνο το 1259 και αυτός αντάμειψε τους γιους του Νικηφόρου: ήρθαν να ζήσουν στο Αυτοκρατορικό Παλάτι και ο Μιχαήλ έγινε πρωτοβεστιάριος, ο Ανδρόνικος μέγας κονόσταυλος και ο Ιωάννης στρατηγός.
Οικογένεια
Νυμφεύτηκε πριν το 1262 τη Μαρία Φιλανθρωπηνή, κόρη του Αλεξίου μεγάλου δούκα και είχε τέκνα:
Πηγές
Μιχαηλ Κατηγορία:Βυζαντινοί του 13ου αιώνα Κατηγορία:Βυζαντινοί στρατηγοί Κατηγορία:Πρωτοβεστιάριοι
Αυστριακές προεδρικές εκλογές 2022
Στις 9 Οκτωβρίου 2022 διεξήχθησαν προεδρικές εκλογές στην Αυστρία. Ο νυν πρόεδρος Αλεξάντερ Βαν Ντερ Μπέλεν νίκησε από τον πρώτο γύρο, συγκεντρώνοντας το 56% των ψήφων. Έτσι εξασφάλισε μία δεύτερη συνεχή θητεία στο αξίωμα, έχοντας αρχικά εκλεγεί το 2016.
Υπόβαθρο
Ο Αλεξάντερ Βαν ντερ Μπέλεν, είχε εκλεγεί πρώτη φορά στις προεδρικές εκλογές του 2016. Τότε είχε μία ιδιαίτερα σκληρή και αμφίρροπη μάχη στον δεύτερο γύρο με τον Νόρμπερτ Χόφερ, υποψήφιο του ακροδεξιού κόμματος ελευθερίας. Κατά την διάρκεια της θητείας του ως προέδρου, η χώρα αντιμετώπισε πολλές κρίσεις και πολιτικές αναταράξεις. Το 2019, ένα σκάνδαλο διαφθοράς κλόνισε το Κόμμα Ελευθερίας, το οποίο έχασε 10 ποσοστιαίες μονάδες στις βουλευτικές εκλογές του 2019. Το 2020 ξέσπασε η πανδημία του κορωνοϊού, ενώ το 2021 αποκαλύφθηκε ένα νέο σκάνδαλο διαφθοράς που ενέπλεκε ακόμα και τον τότε πρωθυπουργό Σεμπάστιαν Κούρτς του Αυστριακού Λαϊκού Κόμματος. Ως αποτέλεσμα ο Κούρτς αναγκάστηκε σε παραίτηση. Λίγο αργότερα, τον Φεβρουάριο του 2022, ξεκίνησε η εισβολή της Ρωσίας στην Ουκρανίας. Η διαφαινόμενη ενεργειακή κρίση και η γενικότερη γεωπολιτική αστάθεια που επικρατούσε μετά την εισβολή, συνέθετε ένα αβέβαιο μέλλον για τους ψηφοφόρους στην Αυστρία.
Εκλογικό σύστημα
Στην Αυστρία, ο Πρόεδρος της Δημοκρατίας εκλέγεται από τον λαό. Ο Πρόεδρος διαθέτει κυρίως εθιμοτυπικές εξουσίες, όμως η δουλειά του μπορεί να γίνει σημαντική όταν μεταβιβάζεται η εξουσία ή σε περιόδους κρίσεων. Επίσης μπορεί να απολύσει τον Καγκελάριο ή και ολόκληρη την κυβέρνηση.
Στις προεδρικές εκλογές εφαρμόζεται πλειοψηφικό σύστημα δύο γύρων. Ανακηρύσσεται νικητής όποιος λάβει πάνω από το 50% των ψήφων. Αν κανένας υποψήφιος δεν λάβει αυτό το ποσοστό από τον πρώτο γύρω, τότε οι δύο υποψήφιοι με τις περισσότερες ψήφους περνάνε στον δεύτερο γύρο, όπου και αναμετρούνται μεταξύ τους.
Η θητεία του Προέδρου διαρκεί έξη έτη, με δυνατότητα επανεκλογής μόνο μία φορά.
Παραπομπές
Κατηγορία:Εκλογές του 2022 Κατηγορία:Εκλογές στην Αυστρία
Κριστιάν Κόστοβ
Ο Κριστιάν Κοσταντίνοβ Κόστοβ (βουλγάρικα: Кристиан Константинов Костов, ρώσικα: Кристиа́н Константи́нов Ко́стов; γενν. στις 15 Μαρτίου 2000)(20 ετων) είναι Ρώσος τραγουδιστής και στιχουργός με Βουλγαρική και Ρώσικη καταγωγή. Συμμετείχε στην πρώτη σεζόν του ρωσικού The Voice Kids, φτάνοντας στον τελικό, αλλά και στην τέταρτη σεζόν του βουλγάρικου The X-Factor. Εκπροσώπησε τη Βουλγαρία στη Eurovision 2017 με το τραγούδι “Beautiful Mess”, κατακτώντας τη δεύτερη θέση με 615 βαθμούς. Επιπλέον ο Κρίστιαν αγαπάει τα ταξίδια και συγκεκριμένα του αρέσει πολύ η Ελλάδα την οποία την επισκέπτεται τα τελευταία δύο χρόνια κάνοντας συναυλίες στην Αθήνα.
Βιογραφία
Ο Κριστιάν Κόστοβ γεννήθηκε στη Ρωσία από Βούλγαρο πατέρα και μητέρα από τη Ρωσία. Έχει έναν αδερφό και μια αδερφή. Ως παιδί έμαθε βουλγάρικα και αγγλικά από τον πατέρα του και είναι γνωστός για την ευφράδεια και σχεδόν μητρική γνώση της αγγλικής.
2014-2016 : The Voice Kids Russia & X Factor Bulgaria
Ο Κόστοβ εμφανίστηκε στο Golos, που είναι η ρωσική έκδοση του The Voice. Συμμετείχε στην πρώτη σεζόν του The Voice Kids με δάσκαλο τον Ντίμα Μπίλαν και έφτασε μέχρι τον τελικό. Μετά την επιτυχία του στη Ρωσία, ο Κριστιάν αποφάσισε κατά τις διακοπές του στη Βουλγαρία να περάσει από οντισιόν στο βουλγάρικο X Factor καθώς έχει βουλγάρικη καταγωγή. Κατάφερε να φτάσει στον τελικό αφού πρώτα αναμετρήθηκε με το γκρουπ A.V.A. Στον τελικό της τέταρτης σεζόν τραγούδησε σόλο το τραγούδι "Позови меня" και έκανε ένα ντουέτο με τον Βασίλ Ναϋντενοβ στο τραγούδι "Сбогом, Моя Любов". Για τον τελικό επέλεξε το τραγούδι του Εμίλ Ντιμιτρόφ "Ако си Дал", αλλά κατέκτησε τη δεύτερη θέση καθώς η Χριστιάνα Λουίζου κέρδισε το σόου.
2016–σήμερα: Virginia Records, πρώτο single και Eurovision
Στις 7 Οκτωβρίου 2016 το πρώτο του single "Ne si za men" κυκλοφόρησε από τη Virginia Records. Οι στίχοι γράφτηκαν από τον Venci Venc' και η μουσική από τους Ray Hedges, Nigel Butler και Isaac Evans. Το τραγούδι κατέκτησε την 13η θέση στο βουλγάρικο Singles Chart. Στις 13 Μαρτίου 2017 ανακοινώθηκε ότι θα εκπροσωπούσε τη Βουλγαρία στον Διαγωνισμό Τραγουδιού της Eurovision 2017 με το τραγούδι "Beautiful Mess". Είναι ο πρώτος τραγουδιστής στην Eurovision που γεννήθηκε στη δεκαετία του 2000. Κατέκτησε τη δεύτερη θέση στον διαγωνισμό, κάτι που αποτελεί ένα νέο καλύτερο αποτέλεσμα για τη Βουλγαρία μετά την Πόλι Τζενόβα που κατέκτησε την τέταρτη θέση στην Eurovision 2016.
Εξωτερικοί σύνδεσμοι
Κατηγορία:Ρώσοι τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Βουλγαρία Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2017
Κρις Λόουελ
Ο Κρις Λόουελ (Christopher Lowell, 17 Οκτωβρίου 1984) είναι Αμερικανός ηθοποιός της τηλεόρασης και του κινηματογράφου. Ενσάρκωσε τον ρόλο του Stosh "Piz" Piznarski στην δραματική ταινία Veronica Mars και τον φανταστικό χαρακτήρα του William "Dell" Parker στην ταινία Private Practice, η οποία βασίστηκε στο Grey's Anatomy.
Βιογραφία
Ο Λόουελ γεννήθηκε στην Ατλάντα. Φοίτησε στο Atlanta International School, όπου ανέπτυξε ένα ενδιαφέρον για το θέατρο και τον κινηματογράφο. Φοίτησε στο Πανεπιστήμιο της Νότιας Καλιφόρνια, όπου τον ανακάλυψαν οι κυνηγοί ταλέντων στο πρώτο έτος των σπουδών του ενώ έπαιζε μπητς βόλεϊ. Κατά τον ελεύθερο χρόνο του απολαμβάνει να ταξιδεύει και να παρακολουθεί ταινίες και θεατρικές παραστάσεις.
Εξωτερικοί σύνδεσμοι
Κατηγορία:Αμερικανοί ηθοποιοί τηλεόρασης Κατηγορία:Αμερικανοί ηθοποιοί κινηματογράφου
Μαύρο Τρίγωνο (περιοχή)
δεξιά|μικρογραφία|250x250εσ| Το [[ατμοηλεκτρικό εργοστάσιο του Τούρουφ στη Μπογκατίνια, Πολωνία]] δεξιά|μικρογραφία|250x250εσ| Επιπτώσεις της όξινης βροχής στα [[Όρη Γιζέρα, 2006]] Το Μαύρο Τρίγωνο (γερμανικά: Schwarzes Dreieck) είναι συνοριακή περιοχή που μοιράζονται η Γερμανία, η Πολωνία και η Τσεχία, η οποία χαρακτηρίζεται εδώ και πολύ καιρό από εξαιρετικά υψηλά επίπεδα ρύπανσης. Ο όρος επινοήθηκε τη δεκαετία του 1980. Για δεκαετίες, οι βιομηχανικοί ατμοσφαιρικοί ρύποι (κυρίως διοξείδιο του θείου), η ρύπανση των υδάτων, η όξινη βροχή και άλλες επιπτώσεις είχαν τεράστιο αντίκτυπο στην υγεία των κατοίκων της περιοχής και στο περιβάλλον.
Μετά τις Επαναστάσεις του 1989 στην Ανατολική Ευρώπη, τα τρία έθνη έδρασαν για να μειώσουν τις εκπομπές ρύπων. Αυτό είχε ως αποτέλεσμα σημαντική περιβαλλοντική βελτίωση.
Γεωγραφία
Σε σχήμα το «τρίγωνο» μοιάζει περισσότερο με ημισέληνο, ένας βιομηχανικός διάδρομος πλάτους περίπου 60 χιλιομέτρων, που βρίσκεται εκατέρωθεν των βόρειων τσεχικών συνόρων και εκτείνεται από τη γερμανική πόλη Μπαντ Μπράμπαχ στα δυτικά μέχρι την πολωνική πόλη Μπιστσίτσα Κουόντζκα στο ανατολικό άκρο. Το κατά προσέγγιση κέντρο είναι το εθνικό τριεθνές σημείο στο Τσίταου. Πολιτικά το «τρίγωνο» αποτελείται από:
Το πολωνικό τμήμα περιλαμβάνει το νοτιότερη «προεξοχή» της Γκμίνα Μπογκατίνια, όπου από το 1904 εξορύσσεται λιγνίτης από το τεράστιο ανθρακωρυχείο του Τούρουφ.
Εκμετάλλευση
Η γενική περιοχή είναι ιστορικά γνωστή για τους φυσικούς πόρους και τα κοιτάσματα ορυκτών της και είχε παραδοσιακές βιομηχανίες γυαλιού, κεραμικής και κλωστοϋφαντουργίας. Τα Όρη Όρε (Erzgebirge/Krušné hory) μεταξύ Σαξονίας και Βοημίας ήταν το σκηνικό πολλών Berggeschrei («ασημένια ορμές») επί αιώνες, το πρώτο το 1168. Από εκείνη την ανακάλυψη στο Κρίστιανσντορφ (μέρος του μεταλλευτικού πεδίου του Φράιμπεργκ), η εξόρυξη πραγματοποιούνταν αδιάκοπα στα Όρη Όρε μέχρι το 1990. Μεταξύ των πρώτων υλών που εξορύσσονταν κατά τη διάρκεια των αιώνων ήταν τα μεταλλεύματα των μετάλλων ασήμι, κασσίτερος, ψευδάργυρος, κοβάλτιο, νικέλιο, χαλκός και μόλυβδος. Ανθρακίτης και ουράνιο εξήχθησαν επίσης στον 20ο αιώνα και αποτέλεσαν κινητήρες για την οικονομική ανάπτυξη της Σαξονίας.
Ο ρυθμός της εκμετάλλευσης ορυκτών αυξήθηκε δραματικά τον 20ο αιώνα. Στα τέλη του 1942, στη διάρκεια της γερμανικής κατοχής, η τσέχικη πόλη Μοστ άρχισε εξόρυξη έρζατς καυσίμων συντιθεμένων από λιγνίτη στο εργοστάσιο «Sudetenländische Treibstoffwerke AG (STW) Maltheuren», που λειτουργούσε με καταναγκαστική εργασία. Η πόλη βομβαρδίστηκε επανειλημμένα κατά τη διάρκεια της εκστρατείας για το πετρέλαιο στον Β΄ Παγκόσμιο Πόλεμο.
Μετά τον πόλεμο, με τη σοβιετική κυριαρχία στην περιοχή, η Μόσχα διέταξε τη βιομηχανική ανάπτυξη του λεκανοπεδίου της Βόρειας Βοημίας σε μεγάλη κλίμακα. Η εγκατάσταση χημικών εργοστασίων, χαλυβουργείων και διυλιστηρίων απαιτούσε τεράστιες ποσότητες ενέργειας, η οποία προερχόταν από την καύση βρώμικου και φθηνού λιγνίτη (καφέ κάρβουνου) από τοπικά ορυχεία. Ως ένα παράδειγμα του αντίκτυπου, το 1964 η Εταιρεία Άνθρακα του Μοστ (Mostecká uhelná/ MUS) ξεκίνησε την κατεδάφιση ολόκληρης της μεσαιωνικής Παλιάς Πόλης του Μοστ για να δημιουργήσει χώρο για τα επεκτεινόμενα λιγνιτωρυχεία. Οι κάτοικοι είχαν δύο επιλογές: να μετακομίσουν στα νέα στεγαστικά οικήματα ή να φύγουν από την πόλη. δεξιά|μικρογραφία|250x250εσ| Δραστηριότητες εξόρυξης ουρανίου της SDAG Wismut στη Σαξονία και τη [[Θουριγγία]] Ανάλογες εξελίξεις σημειώθηκαν σε όλο το Μαύρο Τρίγωνο. Μεγάλο μέρος της παραγόμενης ενέργειας εξήχθη στη Δυτική Ευρώπη με αντάλλαγμα σκληρό νόμισμα. Η τσεχική πόλη Γιάχιμοφ ήταν η τοποθεσία ενός «διαβόητου» ορυχείου ουρανίου, ενώ η μεγαλύτερη συγκέντρωση ορυχείων ουρανίου σε όλη την Ευρώπη βρισκόταν κοντά στην Ανατολική Γερμανία. Λειτουργούσαν ως στρατιωτικό μυστικό και «στο κυρίαρχο πνεύμα του σοβιετικού γιγαντισμού» από την SDAG Wismut για να τροφοδοτήσουν το σοβιετικό σχέδιο ατομικής βόμβας.
Το καθαρό αποτέλεσμα της βιομηχανικής δραστηριότητας στο Τρίγωνο ήταν τεράστιες ποσότητες εκπομπών σωματιδίων, βαρέων μετάλλων, διοξειδίων του θείου και οξειδίων του αζώτου, τα οποία κατέστρεψαν σε μεγάλο βαθμό γειτονικά δάση των Όρεων Γιζέρα με όξινη βροχή και μετρήσιμο αντίκτυπο στην υγεία και το προσδόκιμο ζωής.
Ανάκαμψη
Μετά τις Επαναστάσεις του 1989 στην Ανατολική Ευρώπη, τον Ιούνιο του 1991 τα τρία έθνη υπέγραψαν κοινή δήλωση συνεργασίας για την αντιμετώπιση των περιβαλλοντικών ζητημάτων του Μαύρου Τριγώνου. Αργότερα συντονίστηκαν με την Ευρωπαϊκή Επιτροπή, η οποία χρηματοδότησε μικρά έργα και πρωτοβουλία μετρήσεων μέσω του προγράμματος Phare. Αυτό είχε ως αποτέλεσμα σημαντική βελτίωση της ανθρώπινης υγείας, της υγείας των δασών και των επιπέδων ρύπων.
Το 1991, μετά την επανένωση της Γερμανίας, η SDAG Wismut μετατράπηκε στην εταιρεία Wismut GmbH, ιδιοκτησίας της Ομοσπονδιακής Δημοκρατίας της Γερμανίας, η οποία είναι πλέον υπεύθυνη για την αποκατάσταση και τον περιβαλλοντικό καθαρισμό των πρώην περιοχών εξόρυξης. δεξιά|μικρογραφία|250x250εσ| Ανθρακωρυχείο του Τούρουφ, νότια Πολωνία Η περιοχή παραμένει ένα σημαντικό βιομηχανικό κέντρο με σοβαρές περιβαλλοντικές προκλήσεις. Το ανθρακωρυχείο του Τούρουφ, το οποίο εξακολουθεί να λειτουργεί από την PGE Polska Grupa Energetyczna, παράγει περίπου 30 εκατομμύρια τόνους λιγνίτη ετησίως. Το ανοιχτό ορυχείο σε σχήμα μπολ έχει διάμετρο πολλών χιλιομέτρων, περίπου 200 μέτρα βάθος και έχει μεταμορφώσει εντελώς τον αρχικό γεωγραφικό χαρακτήρα του λεκανοπεδίου Τουροσόφσκα. Το ορυχείο και οι εκτεταμένες χωματερές του καλύπτουν πλέον περισσότερο από το ήμισυ του λεκανοπεδίου.
Μια ταινία ντοκιμαντέρ για το Μαύρο Τρίγωνο κέρδισε το Βραβείο Golden Gate στο Διεθνές Φεστιβάλ Κινηματογράφου του Σαν Φρανσίσκο το 1991. Ο Τσέχος φωτογράφος Γιόζεφ Κουντέλκα δημιούργησε επίσης ένα βιβλίο για την περιοχή, Černý Trojúhelník - Podkrušnohoří (Μαύρο Τρίγωνο: Οι πρόποδες των Όρεων Όρε), το 1994.
Παραπομπές
Κατηγορία:Συνοριακά τριεθνή σημεία Κατηγορία:Περιοχές της Σαξονίας Κατηγορία:Περιοχές της Πολωνίας Κατηγορία:Περιοχές της Τσεχίας Κατηγορία:Περιβάλλον της Γερμανίας Κατηγορία:Περιβάλλον της Πολωνίας Κατηγορία:Περιβάλλον της Τσεχίας Κατηγορία:Λουσατία
Γιοβάν Καραμάτα
Ο Γιόβαν Καραμάτα (σερβική κυριλλική γραφή: Јован Карамата, 1 Φεβρουαρίου 1902 - 14 Αυγούστου 1967) ήταν Σέρβος μαθηματικός. Έμεινε στην ιστορία για τις συνεισφορές του στην ανάλυση, ιδίως τη θεωρία του Τάουμπερ και τη θεωρία των αργά μεταβαλλόμενων συναρτήσεων. Θεωρείται από τους πιο σημαντικούς Σέρβους μαθηματικούς του 20ού αιώνα. Ο Καραμάτα ήταν ένας από τους ιδρυτές του Μαθηματικού Ινστιτούτου της Σερβικής Ακαδημίας Επιστημών και Τεχνών, το οποίο ιδρύθηκε το 1946.
Βιογραφία
μικρογραφία|431x431εσ|Αναμνηστική πλακέτα στο [[Ζέμουν.]] Ο Γιόβαν Καραμάτα γεννήθηκε στο Ζάγκρεμπ την 1η Φεβρουαρίου 1902 σε μια οικογένεια που καταγόταν από εμπόρους της πόλης Ζέμουν, η οποία βρισκόταν τότε στην Αυστροουγγαρία και σήμερα βρίσκεται στη Σερβία. Αρωμανικής καταγωγής, η οικογένεια κατάγεται από τους Πύργους της Εορδαίας, στη Δυτική Μακεδονία (ο πατέρας του Ιωάννης Καραματάς ήταν πρόεδρος της "Ελληνικής Κοινότητας του Ζέμουν") και οι συναλλαγές της στα σύνορα της Αυστροουγγρικής και της Οθωμανικής αυτοκρατορίας ήταν γνωστές. Το 1914 ολοκλήρωσε το μεγαλύτερο μέρος της πρωτοβάθμιας εκπαίδευσής του στο Ζέμουν, αλλά λόγω των συνεχών πολέμων στα σύνορα, ο πατέρας του Καραματά έστειλε τον ίδιο, τα αδέλφια του και την αδελφή του στην Ελβετία για τη δική τους ασφάλεια. Στη Λωζάνη, το 1920, τελείωσε το δημοτικό σχολείο με έμφαση στα μαθηματικά και τις φυσικές επιστήμες. Την ίδια χρονιά, γράφτηκε στη Σχολή Μηχανικών του Πανεπιστημίου του Βελιγραδίου και, μετά από αρκετά χρόνια, μεταπήδησε στη φιλοσοφία και τα μαθηματικά, αποφοιτώντας το 1925.
Το διάστημα 1927-1928 έμεινε στο Παρίσι, ως υπότροφος του Ιδρύματος Ροκφέλερ, και το 1928 έγινε βοηθός μαθηματικών στη Φιλοσοφική Σχολή του Πανεπιστημίου του Βελιγραδίου. Το 1930 έγινε Επίκουρος Καθηγητής, το 1937 Αναπληρωτής Καθηγητής και, μετά το τέλος του Β' Παγκοσμίου Πολέμου, το 1950 έγινε Τακτικός Καθηγητής. Το 1951 εξελέγη τακτικός καθηγητής στο Πανεπιστήμιο της Γενεύης. Το 1933 έγινε μέλος της Γιουγκοσλαβικής Ακαδημίας Επιστημών και Τεχνών, της Τσεχικής Βασιλικής Εταιρείας το 1936 και της Σερβικής Βασιλικής Ακαδημίας το 1939, καθώς και εταίρος της Σερβικής Ακαδημίας Επιστημών το 1948. Ήταν ένας από τους ιδρυτές του Μαθηματικού Ινστιτούτου της Σερβικής Ακαδημίας Επιστημών και Τεχνών το 1946.
Ο Καραμάτα ήταν μέλος της ελβετικής, της γαλλικής και της γερμανικής μαθηματικής εταιρείας, της γαλλικής Ένωσης για την Ανάπτυξη της Επιστήμης και ο βασικός εκδότης του περιοδικού L'Enseignement Mathématique (Η Μαθηματική Εκπαίδευση) στη Γενεύη. Δίδαξε επίσης στο Πανεπιστήμιο του Νόβι Σαντ.
Το 1931 παντρεύτηκε την Εμίλια Νικολάγεβιτς, με την οποία απέκτησαν δύο γιους και μια κόρη. Η σύζυγός του πέθανε το 1959. Μετά από μακρά ασθένεια, ο Καραμάτα πέθανε στις 14 Αυγούστου 1967 στη Γενεύη. Οι στάχτες του αναπαύονται στη γενέτειρά του, το Ζέμουν.
Εργασίες
Ο Καραμάτα δημοσίευσε 122 επιστημονικές εργασίες, 15 μονογραφίες και εγχειρίδια, καθώς και 7 επαγγελματικές-παιδαγωγικές εργασίες.
Το 1930 ο Καραμάτα έδειξε ότι μια θετική συνεχής συνάρτηση L στους θετικούς πραγματικούς αριθμούς μεταβάλλεται αργά ακριβώς όταν για όλα τα t > 0 ισχύει η προϋπόθεση
ικανοποιείται όταν χρησιμοποιούνται για  a > 0 για x > a υπό τη μορφή
μπορεί να γραφτεί.
Μεταξύ των διδακτορικών του φοιτητών ήταν οι Βόισλαβ Αβακούμοβιτς, Σλόμπονταν Αλιάντσιτς, Ράνκο Μπόγιανιτς και Ρόναλντ Κόιφμαν.
Εργάστηκε επίσης πάνω στα θεωρήματα του Mercer, στο ολοκλήρωμα Frullani και σε άλλα θέματα της ανάλυσης. Το 1935 εισήγαγε τη σημειογραφία με αγκύλες και παρενθέσεις για τους αριθμούς Στίρλινγκ (ανάλογη με τη σημειογραφία των διωνυμικών συντελεστών), η οποία είναι σήμερα γνωστή ως σημειογραφία Καραμάτα. Αναφέρεται επίσης για την ανισότητα του Καραμάτα.
Παραπομπές
Κατηγορία:Μαθηματικοί αναλυτές Κατηγορία:Σέρβοι μαθηματικοί
Ερμιανή
Η Ερμιανή (λατινικά: Hermiana) ήταν πόλη στη ρωμαϊκή επαρχία της Βυζακινής. Πιθανώς ευρισκόταν εντός της πεδιάδας του Μπλεντ Χαμμιάν, ενώ, επίσης, διέθετε δικό της επίσκοπο. Η διοίκηση, πλέον, αποτελεί τιμητική έδρα της Καθολικής Εκκλησίας. Το λατινικό επίθετο το οποίο χρησιμοποιείται για τον ορισμό της συγκεκριμένης επισκοπικής έδρας είναι «Hermianensis».
Ένας εκ των επισκόπων της πόλεως ήταν ο Πατέρας της Εκκλησίας, Φακούνδος Ερμιανής.
Ο πρώτος τιμητικός επίσκοπος της συγκεκριμένης έδρας ορίστηκε στις 1 Απριλίου 1952.
Παραπομπές
Κατηγορία:Καθολικές τιμητικές επισκοπές της Αφρικής
Πρωτάθλημα πετοσφαίρισης Α1 εθνικής κατηγορίας γυναικών 2006-2007
Το πρωτάθλημα Ελλάδας πετοσφαίρισης γυναικών 2006−2007, ήταν το 19ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off/out. Συμμετείχαν 12 ομάδες. Το πρωτάθλημα κατέκτησε πανεύκολα ο Παναθηναϊκός, αήττητος, έχοντας συνολικά 29 νίκες σε ισάριθμους αγώνες, με 87 κερδισμένα σετ και μόλις 5 σετ χαμένα σε κανονική διάρκεια (66−4) και πλέι οφ (21−1).
Βαθμολογία
Σημειώσεις:
Play out
Στα πλέι άουτ μεταφέρθηκαν τα αποτελέσματα της κανονικής περιόδου και οι σειρές κρίθηκαν στις 3 νίκες. Ο Επίκουρος και η Α.Ε.Κ. που είχαν 2 νίκες από την κανονική περίοδο έναντι των αντιπάλων τους, επικράτησαν ήδη από τον πρώτο αγώνα και παρέμειναν στην Α1. Χαρακτηριστικό είναι ότι η ομάδα του Απολλώνιου Κερατσινίου που τερμάτισε στην πρώτη τετράδα τις προηγούμενες δύο περιόδους, δεν κατάφερε να κερδίσει ούτε ένα σετ καθώς συμμετείχε με αθλήτριες μικρές σε ηλικία.
Αγώνες κατάταξης 1−8
Οι σειρές μέχρι τα ημιτελικά κρίθηκαν στις 2 νίκες, ενώ ο τελικός κρίθηκε στις 3 νίκες.
Προημιτελικοί
Οι ομάδες με πλεονέκτημα έδρας επικράτησαν και προκρίθηκαν στην τετράδα.
Μεγάλος τελικός
Ο Παναθηναϊκός επικράτησε του Ολυμπιακού με 3−0 νίκες και κατέκτησε το πρωτάθλημα.
Αγώνες
Εξωτερικοί σύνδεσμοι
Κατηγορία:Α1 εθνική κατηγορία πετοσφαίρισης γυναικών Κατηγορία:Πετοσφαίριση το 2006 Κατηγορία:Πετοσφαίριση το 2007
Γλώσσα Ναβάχο
Η Ναβάχο (Ναβάχο: Diné bizaad ή Naabeehó bizaad) είναι νότια Αθαμπασκανή γλώσσα της οικογένειας Να-Ντενέ, από την οποία σχετίζεται με γλώσσες που ομιλούνται σε όλες τις δυτικές περιοχές της Βόρειας Αμερικής. Η Ναβάχο μιλιέται πρωτίστως στις νοτιοδυτικές Ηνωμένες Πολιτείες, ιδιαίτερα στον πολιτικό τομέα του Έθνους Ναβάχο. Είναι μία από τις πιο ευρέως διαδεδομένες γλώσσες των ιθαγενών Αμερικάνων και είναι η πιο ευρέως διαδεδομένη βόρεια των συνόρων του Μεξικού με τις Ηνωμένες Πολιτείες, με σχεδόν 170.000 Αμερικανούς να μιλάνε Ναβάχο στο σπίτι, όπως βρέθηκε το 2011. Η γλώσσα έχει αγωνιστεί να διατηρήσει μια υγιή βάση ομιλητών, αν και αυτό το πρόβλημα έχει ελαττωθεί σε κάποιο βαθμό από εκτενείς εκπαιδευτικά προγράμματα στο Έθνος Ναβάχο.
Απόθεμα φωνημάτων
Η γλώσσα έχει αρκετά μεγάλο απόθεμα φωνημάτων· περιλαμβάνει αρκετά ασυνήθιστα σύμφωνα που δεν υπάρχουν στα ελληνικά. Τα τέσσερα βασικά φωνήεντά του διακρίνονται για την ρινικότητα, το μήκος και τον τόνο. Έχει τόσο συγκολλητικά όσο και σύνθετα στοιχεία: βασίζεται σε επιθέματα για να τροποποιήσει τα ρήματα, και τα ουσιαστικά είναι συνήθως δημιουργημένα από πολλαπλά μορφήματα, αλλά και στις δύο περιπτώσεις αυτές οι μορφές συγχωνεύονται ακανόνιστα και πέρα ​​από την εύκολη αναγνώριση. Η βασική σειρά λέξεων είναι θέμα-αντικείμενο-ρήμα, αν και είναι πολύ ευέλικτη σε πραγματικούς παράγοντες. Τα ρήματα είναι συζευγμένα για την εμφάνιση και τη διάθεση, και δίδονται επιθέματα για το πρόσωπο και τον αριθμό και των δύο θεμάτων και αντικειμένων, καθώς και πλήθος άλλων μεταβλητών.
Ορθογραφία
Η ορθογραφία της γλώσσας, η οποία αναπτύχθηκε στα τέλη της δεκαετίας του 1930 μετά από σειρά από προηγούμενες προσπάθειες, βασίζεται στη λατινική γραφή. Το μεγαλύτερο μέρος του λεξιλογίου της Ναβάχο είναι Αθαμπασκανής προέλευσης, καθώς η γλώσσα είναι συντηρητική με δάνειες λέξεις από τα αρχικά της στάδια.
Εξωτερικοί σύνδεσμοι
Κατηγορία:Συγκολλητικές γλώσσες Κατηγορία:Τονικές γλώσσες Κατηγορία:Γλώσσες των Ηνωμένων Πολιτειών Κατηγορία:Συνθετικές γλώσσες
Βασιλική Ακαδημία Τεχνών της Χάγης
Η Βασιλική Ακαδημία Τεχνών της Χάγης (ολλανδικά: Koninklijke Academie van Beeldende Kunsten, KABK) ιδρύθηκε την 29η Σεπτεμβρίου  1682 και είναι η αρχαιότερη στην Ολλανδία.
Εξωτερικοί σύνδεσμοι
Κατηγορία:Μουσεία στην Ολλανδία Κατηγορία:Χάγη
Γιώργος Λυκούδης
Ο Γιώργος Λυκούδης είναι Έλληνας πρώην διεθνής πετοσφαιριστής και προπονητής πετοσφαίρισης, ο οποίος γεννήθηκε στην Πυλαία της Θεσσαλονίκης στις 4 Φεβρουαρίου 1964 και αγωνίστηκε ως κεντρικός στην ομάδα του Άρη και του Ολυμπιακού, από το 1978 ως το 1996.
Καριέρα
Ο Λυκούδης ξεκίνησε την καριέρα του στον Άρη το 1978, σε ηλικία 14 ετών. Μέχρι το 1987 που παρέμεινε στην ομάδα, οι "κίτρινοι" καθιερώθηκαν ως μία από τις τρεις μεγάλες δυνάμεις της ελληνικής πετοσφαίρισης, χωρίς όμως να καταφέρουν να σπάσουν την δυάδα του Παναθηναϊκού και του Ολυμπιακού.
Το 1993, και ενώ ήταν ακόμη αθλητής, ο Λυκούδης ξεκίνησε την προπονητική του καριέρα από το γυναικείο τμήμα βόλεϊ του Ολυμπιακού. Το 1996 συνέχισε με την ανδρική ομάδα του Ιωνικού Νικαίας και το 2000 επέστρεψε, ως προπονητής πλέον, στον Άρη, καταλαμβάνοντας την πέμπτη θέση το 2001 και την έβδομη το 2002.
Την επόμενη χρονιά ανέλαβε το ανδρικό τμήμα του Ολυμπιακού, κατακτώντας τον τίτλο του πρωταθλητή, ενώ το 2005 κατέλαβε την δεύτερη θέση χάνοντας στον τελικό του πρωταθλήματος από τον Ηρακλή. Παρ' όλα αυτά, κατέκτησε το δεύτερο ευρωπαϊκό τρόπαιο του συλλόγου, νικώντας στον τελικό την ολλανδική Ορτέκ Νεσελάντε με 3-0.
Την σεζόν 2005-2006, κάθισε στον πάγκο του Απολλώνιου Κερατσινίου για το γυναικείο πρωτάθλημα της Α1 κατηγορίας, κατακτώντας την τέταρτη θέση, ενώ την επόμενη σεζόν τερμάτισε δεύτερος με την ομάδα του Ολυμπιακού. Το καλοκαίρι του 2009, ανέλαβε την τεχνική ηγεσία της Εθνικής Ελλάδος γυναικών και παράλληλα την θέση του προπονητή στην ομάδα του Α.Ο. Μαρκοπούλου.
Το 2014, πήγε στην Πάτρα αναλαμβάνοντας το ανδρικό τμήμα βόλεϊ της Παναχαϊκής, με το οποίο κέρδισε την άνοδο στην Volley League, το 2015.
Το 2016 οδήγησε την ομάδα της Παναχαϊκής στην όγδοη θέση της Volley League, και το 2017 ανέλαβε την γυναικεία ομάδα του Απόλλων Πατρών στη Pre League
Πηγές
Κατηγορία:Προπονητές Παναχαϊκής Κατηγορία:Πετοσφαιριστές της εθνικής Ελλάδος Κατηγορία:Έλληνες αθλητές της πετοσφαίρισης Κατηγορία:Πετοσφαιριστές Άρη Κατηγορία:Πετοσφαιριστές ΟΣΦΠ Κατηγορία:Προπονητές πετοσφαίρισης Άρη Κατηγορία:Προπονητές πετοσφαίρισης Ολυμπιακού Πειραιώς
Τζούλη Τσόλκα
Η Τζούλη Τσόλκα είναι Ελληνίδα ηθοποιός και τραγουδίστρια.
Πρώτα Χρόνια
Γεννήθηκε στην Αθήνα και μεγάλωσε στην περιοχή της Κυψέλης. Από μικρή ηλικία ξεκίνησε να ασχολείται με τις τέχνες και συγκεκριμένα με το χορό και το θέατρο. Σε ηλικία 12 ετών, έκανε την πρώτη της δουλειά ως ηθοποιός στην τηλεόραση συμμετέχοντας σε ένα επεισόδιο της δραματικής σειράς «Εσύ Αποφασίζεις». Κατά τη διάρκεια των σχολικών της χρόνων συμμετείχε την θεατρική ομάδα του Αρσακείου Ψυχικού (Θ.Ο.Α.Ψ) με τον Δημήτρη Λιγνάδη ενώ ήδη από την ηλικία των 4 ετών ασχολήθηκε με το μπαλέτο. Σε ηλικία 18 ετών, ξεκίνησε τις σπουδές της στην Ανώτατη Σχολή Δραματικής Τέχνης Βεάκη από όπου αποφοίτησε το 2004 με άριστα. Κατά τη διάρκεια των σπουδών της έκανε την πρώτη της κινηματογραφική εμφάνιση στην ταινία «Ο μικρός Ινδιάνος».
Βιογραφικό
Μετά το πέρας των σπουδών της ξεκίνησε να εργάζεται στο θέατρο λαμβάνοντας μέρος σε διάφορες θεατρικές παραστάσεις. Στην τηλεόραση εμφανίστηκε ξανά το 2007 κάνοντας guest εμφανίσεις στις σειρές «Λατρεμένοι μου γείτονες» και «1 μήνας και κάτι». Από το 2008 μέχρι το 2010 υποδυόταν την Σοφία Λαμπροπούλου στην κωμική σειρά «Λάκης ο γλυκούλης» στο Mega Channel συμπρωταγωνιστώντας μαζί με τους Πέτρο Φιλιππίδη, Ιωσήφ Μαρινάκη και Κατερίνα Γερονικολού. Μετά το τέλος της σειράς εγκαταστάθηκε στην Κύπρο όπου συνέχισε την καριέρα της κυρίως στην τηλεόραση. Τη σεζόν 2012-2013 πρωταγωνίστησε στην κοινωνική σειρά «Βαλς με 12 θεούς».
Από το 2013 μέχρι το 2017 είχε ένα από τους πρωταγωνιστικούς ρόλους στην καθημερινή σειρά «Μπρούσκο» στον ANT1. Εκεί για τέσσερις τηλεοπτικές σεζόν υποδυόταν την Κρητικιά ραδιοφωνική παραγωγό Βασιλική Παπαδάκη. Το καλοκαίρι του 2017 και μετά το τέλος της σειράς επέστρεψε στην Αθήνα. Το 2018 τιμήθηκε με το βραβείο "Κατίνα Παξινού" για την ερμηνεία της στο έργο "Νούρα, ένα πένθιμο μπλουζ" από την Ακαδημία Ελληνικών Βραβείων Τέχνης ενώ στις αρχές της ίδιας χρονιάς γράφει το πρώτο της έργο (μιούζικαλ τσέπης) "All of me" βασισμένο στην ζωή της Billie Holiday, με την ίδια να κρατάει τον κεντρικό ρόλο σε σκηνοθεσία Μιχάλη Μητρούση. Ακολούθησε μία έκτακτη εμφάνιση στην κωμική σειρά «Μην αρχίζεις τη μουρμούρα» το 2019.
Παραπομπές
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Ελληνίδες τραγουδίστριες
Ιλίνκα Μπατσίλα
Η Μαρία Ιλίνκα Μπατσίλα (γ. 17 Αυγούστου 1998), γνωστή ως Ιλίνκα, είναι Ρουμάνα τραγουδίστρια, ειδική στο λαρυγγισμό. Με τον Άλεξ Φλόρεα εκπροσώπησαν τη Ρουμανία στη Eurovision του 2017 με το τραγούδι "Yodel It! Κατεκτησαν την έβδομη θέση με 282 βαθμούς ". Συμμετείχε στην τέταρτη σεζόν του Vocea Romaniei, στη δεύτερη σεζόν του Românii au talent και στην τρίτη σεζόν του ρουμάνικου of The X Factor με το Trupa Quattro. Είναι γνωστή για τον λαρυγγισμό της.
Παραπομπές
Κατηγορία:Ρουμάνοι τραγουδιστές Κατηγορία:Διαγωνισμός Τραγουδιού Eurovision 2017 Κατηγορία:Συμμετέχοντες στη Eurovision Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Κουλέπης
Ο Κουλέπης ήταν βυζαντινός αξιωματούχος που έδρασε κατά τον 10ο αιώνα στην περιοχή της Συριακής Αντιόχειας. Αναφέρεται ότι ήταν γηγενής εκχριστιανισμένος άραβας που ονομαζόταν kaleyb, και πιστεύεται ότι οι απόγονοι του κράτησαν το όνομα Κουλέπης σαν οικογενειακό.
Ο αυτοκράτορας Ιωάννης Τσιμισκής τον είχε διορίσει πατρίκιο και βασιλικό, δηλαδή διαχειριστή της βασιλικής περιουσίας, στην Αντιόχεια το 975 και στη Μελιτηνή το 977. Το 977 αναφέρεται ότι ήταν στο υψηλό στρατιωτικό και πολιτικό αξίωμα του Δουξ της Αντιόχειας.
Παραπομπές
Κατηγορία:Βυζαντινοί διοικητές της Αντιόχειας Κατηγορία:Βυζαντινοί Πατρίκιοι Κατηγορία:Βυζαντινοί δούκες Κατηγορία:Βυζαντινοί του 10ου αιώνα
Γιούλια Σαμοΐλοβα
Η Γιούλια Ολέγκοβνα Σαμοΐλοβα (γεν. 7 Απριλίου 1989), πολλές φορές αναφέρεται και ως Τζούλια Σαμοΐλοβα, είναι Ρωσίδα τραγουδίστρια και συνθέτρια. Εκπροσώπησε τη Ρωσία στη Διαγωνισμό Τραγουδιού Eurovision 2018. Θα εκπροσωπούσε τη χώρα της και στον διαγωνισμό του 2017, ωστόσο η Ρωσία αποχώρησε από αυτόν, εξαιτίας της απαγόρευσης εισόδου της Σαμοΐλοβα στην Ουκρανία.
Έφη Ροδίτη
Η Έφη Ροδίτη (γεννηθείσα το 1936) είναι Ελληνίδα ηθοποιός. Γεννημένη στο Πορτ Σάιντ της Αιγύπτου ήρθε σε μικρή ηλικία στην Αθήνα όπου και σπούδασε στη Δραματική Σχολή του Πέλου Κατσέλη.
Καριέρα
Εμφανίστηκε για πρώτη φορά στο θέατρο το 1960, με την παράσταση του "Θείου Βάνια" του Αντόν Τσέχωφ σε μετάφραση του Λυκούργου Καλλέργη και σκηνοθεσία του Καρόλου Κουν, στο Θέατρο Τέχνης «Κάρολος Κουν». Το 1985 ξεκίνησε την συνεργασία της με το Εθνικό Θεάτρο με το έργο Ο βυσσινόκηπος σε σκηνοθεσία Γιώργου Μιχαηλίδη και πρωταγωνιστές μεταξύ άλλων τους Αντιγόνη Βαλάκου, Βύρωνα Πάλλη και Νικήτα Τσακίρογλου. Καθ' ολη την διάρκεια της θεατρικής καριέρας της συνεργάστηκε με σημαντικούς σκηνοθέτες όπως ο Γιώργος Μιχαηλίδης και ο Σπύρος Ευαγγελάτος, αλλά και με καταξιωμένους ηθοποιούς, όπως ο Δημήτρης Παπαμιχαήλ, ο Δημήτρης Μυράτ, ο Ντίνος Ηλιόπουλος, η Αντιγόνη Βαλάκου και άλλοι.
Γιούλια Σαμοΐλοβα
Καριέρα
Στον διαγωνισμό τραγουδιού της Eurovision του 2018 στη Λισαβόνα τραγούδησε το τραγούδι "I Won't Break", το οποίο όμως δεν προκρίθηκε στον τελικό του διαγωνισμού.
Έφη Ροδίτη
Καριέρα
Το ντεμπούτο της στον ελληνικό κινηματογράφο το έκανε το 1966 με την κωμική ταινία Ό,τι λάμπει είναι χρυσός σε σκηνοθεσία των Παύλου Φιλίππου και Ντίνου Ηλιόπουλου, ενώ στη τηλεόραση εμφανίστηκε το 1975 με την σειρά Περίπλους, που προβλήθηκε στην τότε ΥΕΝΕΔ.
Γιούλια Σαμοΐλοβα
Επιπλέον σύνδεσμοι
Κατηγορία:Ρωσίδες τραγουδίστριες Κατηγορία:Ρώσοι συνθέτες Κατηγορία:Διαγωνισμός Τραγουδιού Eurovision 2017 Κατηγορία:Συμμετέχοντες στο διαγωνισμό τραγουδιού Eurovision με τη Ρωσία Κατηγορία:Συμμετέχοντες στη Eurovision
Έφη Ροδίτη
Προσωπική ζωή
Η Έφη Ροδίτη υπήρξε παντρεμένη με τον θεατρολόγο, δημοσιογράφο και πρώην διευθυντή του Εθνικού Θεάτρου Κώστα Νίτσο (1920- 2015).
Θεάτρο
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
The King of Fighters
Το The King of Fighters (ιαπωνικά: ザ・キング・オブ・ファイターズ, Χέπμπορν: Za Kingu Obu Faitāzu) είναι σειρά βιντεοπαιχνιδιών πάλης της ιαπωνικής εταιρείας SNK. Η σειρά ξεκίνησε με την πρώτη κυκλοφορία της το 1994, με τίτλο The King of Fighters '94. Αρχικά, η σειρά αναπτυσσόταν για το arcade σύστημα της SNK, Neo Geo MVS. Αυτή ήταν η βασική πλατφόρμα για τη σειρά μέχρι το 2004, όταν η εταιρεία την απέσυρε για το arcade κύκλωμα Atomiswave. Για την πλατφόρμα αυτή κυκλοφόρησαν δύο παιχνίδια της σειράς, τα The King of Fighters Neowave και The King of Fighters XI. Ωστόσο, η SNK αποφάσισε να ακυρώσει τη χρήση του για τη σειρά.